
OBRAZLOŽENJE POLUGODIŠNJEG IZVJEŠTAJA O IZVRŠENJU FINANCIJSKOG PLANA ZA RAZDOBLJE 01.01.2026.  –  30.06.2026.
Sukladno članku 42. Pravilnika o polugodišnjem i godišnjem izvještaju o izvršenju  proračuna i financijskog plana, obrazloženje polugodišnjeg izvještaja o izvršenju financijskog plana proračunskog i izvanproračunskog korisnika sastoji se od obrazloženja općeg dijela izvještaja.
Obrazloženje općeg dijela daje se na kombinirani način te sadržava obrazloženje ostvarenja prihoda i rashoda, primitaka i izdataka, kao i obrazloženje prijenosa sredstava, odnosno prenesenog viška ili manjka iz prethodne godine i za prijenos u sljedeće razdoblje. Obrazloženje Izvršenja proračuna za razdoblje 1. 1. 2026. do 30. 6. 2026. godine sastoji se od općeg dijela i posebnog dijela.

I.  OPĆI DIO – RAČUN PRIHODA I RASHODA
1.1. SAŽETAK RAČUNA PRIHODA I RASHODA I RAČUNA FINANCIRANJA

Ostvarenje/izvršenje od 1.1.2025. – 30.6.2025. godine
Za razdoblje prethodne godine ostvareno je 1.287.345,45 € prihoda te je izvršeno 1.457.641,74 € rashoda od čega 1.446.829,86 € se odnosi na rashode poslovanja, a 10.811,88 € na rashode za nabavu nefinancijske imovine. U tom razdoblju došlo je do prijenosa manjka u sljedeće razdoblje u iznosu od 170.296,29 €.

Izvorni plan ili rebalans 2026. godine i tekući plan za 2026. godinu
U drugom kvartalu proračunske godine došlo je do rebalansa Financijskog plana gdje je došlo do povećanja prihoda i rashoda koji se odnose na projekt Tekućeg i investicijskog održavanja iznad minimalnog standarda. U koloni tekući plan za 2026. godinu iskazan je rebalans financijskog plana za 2026. godinu usvojen od predstavničkog tijela. Planirano je 3.045.996,00 € prihoda te 3.045.996,00 € rashoda. U rebalans financijskog nije bio uvršten preneseni manjak iz 2025. godine, on će se unijeti naknadno idućim rebalansom Financijskog plana.

Ostvarenje/izvršenje 1.1.2026. godine  – 30.6.2026. godine
U 2026. godini do 30.6.2026. godine, ostvareno je 1.483.095,63 € prihoda te je izvršeno 1.457.321,71 € rashoda (1.447.310,21 € rashodi poslovanja, 10.011,50 € rashodi za nabavu nefinancijske imovine). Izvršeno je 48,69 % planiranih prihoda i 47,84 % planiranih rashoda.

Sažetak računa financiranja
U izvještajnom razdoblju Škola nije ostvarila primitke od financijske imovine i zaduživanja (Klasa 5) niti su evidentirani izdaci za financijsku imovinu i otplatu zajmova (Klasa 8). Budući da Škola ne posluje putem instrumenata financijskog tržišta niti se kreditno zadužuje, na navedenim računima glavne knjige iskazano je nulto stanje.

Preneseni višak ili preneseni manjak
Ostvaren je višak prihoda od 25.773,92 €. Preneseni manjak od prošle godine iznosio 194.052,63  €. Ukupni prijenos manjka prihoda u sljedeće razdoblje iznosi 168.278,71 €. 
Stanje novčanih sredstava na početku i kraju proračunske godine
Stanje novca na računu 1.1.2026. godine bilo je 78.942,93 €, a stanje novca na računu 30.6.2026. godine bilo je 51.524,42 €.

1.2.1. IZVJEŠTAJ O PRIHODIMA I RASHODIMA PREMA EKONOMSKOJ KLASIFIKACIJI

PRIHODI
Prihodi proračuna za 2026. godinu planirani su u iznosu 3.045.996,00 €. U razdoblju od 01. siječnja 2026. godine do 30. lipnja 2026. ostvareni prihodi su iznosili 1.483.095,63 €  što je 48,69 % u odnosu na ukupno planirane prihode proračuna za 2026. godinu. 

Skupina 63 – Pomoći iz inozemstva i subjekata unutar općeg proračuna 
Prihodi od pomoći planirani su u iznosu 2.066.800,00 €, a ostvareni su u iznosu 1.020.891,85€ (49,39 %). Odnose se na pomoći državnog proračuna za programe kao što su Besplatni obroci, Županijska stručna vijeća, kao i prihodi od Ministarstva znanosti,  obrazovanja i mladih za plaće i materijalna prava zaposlenih, financiranje prijevoza roditelja u Odjelu djelomične integracije kao i nabavu didaktike. Na stavci Kapitalnih pomoći (6362) u tekućem razdoblju nije bilo ostvarenja (0,00 €), iako je planirano 40.000,00 €, oni će se naknadno ostvariti prilikom nabave udžbenika i lektira učenicima.

Skupina 64 –  Prihodi od imovine
Prihodi od financijske imovine ostvareni su u iznosu od 0,18 € i u cijelosti se odnose na Kamate na depozite po viđenju (oznaka 6413). Iako ovi prihodi bilježe relativni porast u odnosu na prethodnu godinu (s 0,13 € na 0,18 €), navedena stavka je s financijskog i materijalnog stajališta potpuno zanemariva (nematerijalna) te nije planirana u tekućem proračunu.

Skupina 65 –  Prihodi od upravnih i administrativnih pristojbi, pristojbi po posebnim propisima i naknada
Ovi prihodi planirani su u iznosu 142.700,00 €, a ostvareni su u iznosu 70.212.,38 € (48,76 %) za prvih šest mjeseci tekuće godine. Odnose se na uplatu roditelja za projekte Produženi boravak i Topli obrok, kao i na plaćanje članarine u projektu Školski šport.  

Skupina 66 – Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima
Ovi prihodi planirani su u iznosu 950,00 €, a nisu ostvarene donacije u ovom izvještajnom razdoblju. 

Skupina 67 – Prihodi iz nadležnog proračuna i od HZZO-a temeljem ugovornih obveza
Prihodi iz nadležnog proračuna planirani su u iznosu 835.296,00 €,  a ostvareni su u iznosu od 391.946,43 €. Odnose se na prihode koji pokrivaju troškove projekata koji se financiraju iz proračuna grada Dubrovnik. Bilježi se rast od 39,83 %  u odnosu na isto razdoblje prošle godine, kada je ostvareno 280.310,92 €. U 2024. godini prihodi su se uplaćivali akontacijski, pri čemu je prihod za pokriće rashoda za mjesec prosinac 2024. godine evidentiran unutar iste godine. Suprotno tome, u 2025. godini prihod za pokriće rashoda za mjesec prosinac 2025. godine uplaćen je u siječnju 2026. godine. Zbog navedenog vremenskog pomaka u uplati i evidentiranju sredstava, došlo je do značajnog povećanja iskazanih prihoda u izvještajnom razdoblju.

Skupina 71 – Prihodi od prodaje nefinancijske imovine
Prihodi su planirani u iznosu 200,00 €, a ostvareni su u iznosu 44,79 €. Odnose se na prihode od stambene imovine. 

RASHODI
Rashodi proračuna za 2026. godinu planirani su u iznosu 3.045.996,00 €, Ostvareni rashodi u razdoblju od 01. siječnja 2026. godine do 30. lipnja 2026. iznose 1.457.321,71 € što je 47,84 % u odnosu na ukupne planirane rashode proračuna za 2026. godinu. 

Skupina 31 – Rashodi za zaposlene 
Ostvareni su rashodi u iznosu 1.213.612,40 €, što iznosi 51,65 % u odnosu na ukupno planirane u iznosu 2.349.800,00 €.  U ukupnim izvršenim rashodima najveći dio se odnosi na rashode za zaposlene koji se isplaćuju kao pomoći Ministarstva znanosti, obrazovanja i mladih. U ove rashode ubrajaju se i rashodi za zaposlene u projektima koji se financiraju iz proračuna grada Dubrovnika (Produženi boravak, Stručno razvojna služba, Asistent u nastavi, Topli obrok). 
Iskazuje se prividni pad od 0,85 % u odnosu na lani. Važno je naglasiti da na poziciji plaća za redovan rad nije došlo do stvarnog smanjenja materijalnih prava ili broja radnika. Navedena razlika rezultat je isključivo dinamike knjiženja u prethodnoj godini, kada je unutar istog izvještajnog razdoblja evidentirano ukupno 13 obračuna plaća naspram 12 obračuna prihoda (odnosno 7 naspram 6 za ovo razdoblje), što je stvorilo jednokratni efekt visoke baze u prošloj godini.

Skupina 32 – Materijalni rashodi
Planirani su godišnji rashodi u iznosu 601.696,00 €, a ostvareni su u iznosu od 224.969,94 € (37,39%). Materijalne rashode čine naknade troškova zaposlenima, rashodi za materijalnu energiju i usluge, rashodi za usluge, ostali nespomenuti rashodi poslovanja. Povećan je broj službenih putovanja i stručnih usavršavanja. 

Skupina 34 – Financijski rashodi
Ostvareni su rashodi u iznosu 528,06 € (48,01 %) koji se odnose na bankarske usluge. 

Skupina 37 – Naknade građanima i kućanstvima na temelju osiguranja i druge naknade
Ostvareni su rashodi u iznosu 6.984,81€ što je 58,21 % u odnosu na ukupne planirane rashode na prijevoz učenika koje financira Ministarstvo znanosti, obrazovanja i mladih za roditelje čija djeca pohađaju Odjel djelomične integracije te na prijevoz učenika koji se financira iz proračuna grada Dubrovnika za posjete radionicama, kazališnim predstavama, posjete ustanovama u kulturi Grada Dubrovnika i slična događanja. 

Skupina 38 – Ostali rashodi
Ostali rashodi za 2026. godinu ostvareni su u iznosu 1.215,00 € što čini 101,25 % u odnosu na planirane rashode. 
Ovi rashodi se odnose za nabavku zaliha besplatnih menstrualnih higijenskih potrepština u školama i skloništima za žene žrtve nasilja sukladno Odluci Ministarstva znanosti, obrazovanja i mladih.

42 – Rashodi za nabavu nefinancijske imovine
U prvom polugodištu 2026. godine  rashodi za nabavu nefinancijske imovine iznose 8.033,75 eura i odnose se na nabavku novih računala i opremanje školske knjižnice. Utrošeno je 12,48 % u odnosu na planirane rashode tijekom 2026. godine, a ostatak će biti potrošen do kraja tekuće godine. 

1.2.2. IZVJEŠTAJ O PRIHODIMA I RASHODIMA PREMA IZVORIMA FINANCIRANJA

Izvor 11 opći prihodi i primici – ostvareno je 50,43 % više prihoda i 27,56 % više rashoda u odnosu na isto izvještajno razdoblje u 2025. godini. Ostvareno je 44,72 % planiranih prihoda  i  45,64 % planiranih rashoda za 2026. godinu. 

Izvor 35 vlastiti prihodi proračunskih korisnika – ostvareno je 38,46 % više prihoda i 100 % više rashoda u odnosu na 2025. godinu. Ostvareno je 0,02 % planiranih prihoda i 0,02 % planiranih rashoda za 2026. godinu.

Izvor 41 potpore za decentralizirane izdatke – ostvareno je 26,39 % više prihoda i 5,01 % manjih rashoda u odnosu na 2025. godinu. Ostvareno je 52,00 % planiranih prihoda i 42,53 % planiranih rashoda za 2026. godinu.

Izvor 52 namjenske tekuće pomoći – planirano je 160,00 eura, ali u ovom izvještajnom razdoblju nije ostvaren ni prihod ni rashod. 

Izvor 54 EU fondovi pomoći – ovaj izvor se ne koristi više te su sredstva planirana na novom izvoru 56.

Izvor 56 Fondovi EU–  Ova podskupina izvora počela se koristiti od 2026. godine. Ona se odnosi na Europski poljoprivredni fond za ruralni razvoj i Europski socijalni fond plus.

Izvor 59 pomoći iz državnog proračuna za plaće te ostale rashode za zaposlene – Ostvareno je 7,29 % više prihoda i 6,63 % manje rashoda u odnosu na 2025. godinu. Ostvareno je 51,28 % planiranih prihoda i 51,78 % planiranih rashoda u 2026. godini.

Izvor 65 donacije i ostali namjenski prihodi proračunskih korisnika – Ostvareno je 16,45 % više prihoda i 2,53 % manje rashoda u odnosu na 2025. godinu. Ostvareno je 39,14 % planiranih prihoda i 27,38 % planiranih rashoda u 2026. godini.

1.2.3. IZVJEŠTAJ O PRIHODIMA I RASHODIMA PREMA FUNKCIJSKOJ KLASIFIKACIJI
Prema funkcijskoj klasifikaciji rashoda, ukupni rashodi škole svrstani su u skupinu 09 – Obrazovanje.
U razdoblju 1.1.2025.–30.6.2025. godine ostvareni su ukupni rashodi u iznosu od 1.457.641,74 €. Za 2026. godinu planirani su rashodi u iznosu od 3.045.996,00 €, dok je u promatranom razdoblju 1.1.2026.-30.6.2026. ostvareno 1.457.321,71 €, što predstavlja 47,84 % u odnosu na planirana sredstva.
Ukupno gledano, rashodi škole do 30.6.2026. godini realizirani su 47.84 % u skladu s planom, što ukazuje na stabilno i odgovorno financijsko upravljanje sredstvima namijenjenima obavljanju osnovne djelatnosti škole.

1.3.1. IZVJEŠTAJ RAČUNA FINANCIRANJA PREMA EKONOMSKOJ KLASIFIKACIJI
U izvještajnom razdoblju nismo ostvarili promet na računima financiranja (klase 5 i 8), s obzirom na to da se ustanova u prvoj polovici 2026. godine nije kreditno zaduživala niti je imala primitaka ili izdataka od financijske imovine. Sukladno tome, Izvještaj računa financiranja prema ekonomskoj klasifikaciji iskazuje nulto stanje (0,00 €) te nema stavki za iskazivanje.

1.3.2. IZVJEŠTAJ RAČUNA FINANCIRANJA PREMA IZVORIMA FINANCIRANJA
U izvještajnom razdoblju na računima financiranja (klase 5 i 8) nisu planirana niti realizirana sredstva s bilo kojeg izvora financiranja. S obzirom na to da ustanova u tekućoj godini nema evidentiranih primitaka od financijske imovine i zaduživanja kao ni izdataka za otplate zajmova, ovaj izvještaj iskazuje nulto stanje (0,00 €) po svim izvorima.









II. POSEBNI DIO

2.1. IZVJEŠTAJ PO PROGRAMSKOJ KLASIFIKACIJI
Posebni dio izvještaja o izvršenju financijskog plana iskazuje se kroz izvještaj po programskoj klasifikaciji, kroz obrazloženje aktivnosti i projekata, zajedno s ciljevima koji su ostvareni njihovom provedbom te pokazateljima uspješnosti koji obuhvaćaju pokazatelje učinka i pokazatelje rezultata. 
U prvom polugodištu 2026. ukupni rashodi Škole po programskoj klasifikaciji iznose 1.457.321,71 eura, što predstavlja oko polovine godišnjeg tekućeg plana (indeks 47,84). Time je potvrđeno da se većina planiranih aktivnosti i projekata ravnomjerno provodi tijekom godine, bez značajnijih odstupanja ili ubrzanog trošenja sredstava.

PROGRAM: Decentralizirane funkcije – minimalni financijski standard:
Decentralizirane funkcije i minimalni financijski standard odnose se na financijsko upravljanje u javnim ustanovama, uključujući škole, koje koriste decentralizirane modele financiranja. Ovi pojmovi posebno su važni za razumijevanje načina na koji lokalne jedinice samouprave, poput općina, gradova i županija, osiguravaju financiranje u skladu s minimalnim uvjetima koje propisuje država. Decentralizirane funkcije i minimalni financijski standard zajedno čine model financiranja školskih ustanova koji omogućuje osnovno, standardizirano obrazovanje diljem zemlje, ali i priliku za lokalnu nadogradnju školskih kapaciteta. Ovaj sustav pomaže da se postigne ravnoteža između jednake dostupnosti obrazovanja i fleksibilnosti u prilagođavanju specifičnim potrebama pojedine lokalne zajednice.
Planirana sredstva: 1.979.500,00 €
Ostvarena sredstva: 1.023.086,90 €
Indeks izvršenja: 51,68 %
Izvori financiranja: 41 i 59

Materijalni i financijski rashodi – Ova aktivnost obuhvaća materijalne i financijske rashode koji omogućuju redovito poslovanje škole, kao što su troškovi nastavnoga materijala, opreme, održavanja infrastrukture, komunalnih usluga itd.
Planirana sredstva: 116.000,00 €
Ostvarena sredstva: 58.170,13 €
Indeks izvršenja: 50,15 %
Cilj: Osiguranje potpunog financiranja materijalnih i financijskih rashoda.
Pokazatelj uspješnosti: Pokazatelji uspješnosti realizacije cilja uključuju potpunu realizaciju planiranih materijalnih i financijskih rashoda, što znači da su svi predviđeni troškovi pravovremeno i u cijelosti podmireni. Tijekom razdoblja provedbe aktivnosti nije došlo do prekida u poslovanju škole zbog nedostatka materijala, opreme ili usluga, čime je osigurano nesmetano odvijanje nastavnog i administrativnog procesa. Projekt se odvijao u skladu s planiranim troškovima, bez značajnih odstupanja od budžeta, a obveze prema dobavljačima su podmirene unutar ugovorenih rokova, čime su očuvani profesionalni odnosi i financijska stabilnost ustanove.
Pokazatelj učinaka: Ostvareno je 50,15 % materijalnih i financijskih rashoda od planiranog iznosa, što je zadovoljavajuće za navedeno razdoblje.
Svi potrebni materijali, oprema i usluge za nesmetano poslovanje škole  su osigurani i isplaćeni.
Pokazatelj rezultata: Ne postoji prekid u normalnom poslovanju škole zbog nedostatka materijala ili usluga. Zadovoljstvo administrativnog osoblja i drugih zaposlenika u vezi s pravovremenim i potpunim osiguravanjem resursa. Korištenje materijalnih resursa u skladu s planiranim troškovima, bez značajnih odstupanja od budžeta.

Redovna djelatnost osnovnog obrazovanja –  Ova aktivnost pokriva rashode za plaće zaposlenika škole koje financira MZOM, uključujući nastavnike, administrativno osoblje, tehničko osoblje, itd.
Planirana sredstva: 1.863.500,00 €
Ostvarena sredstva: 964.916,77 €
Indeks izvršenja: 51,78 %
Cilj: Osiguranje isplata plaća u skladu s planiranim iznosima i rokovima.
Pokazatelj uspješnosti: Pokazatelji uspješnosti realizacije cilja uključuju potpunu i pravovremenu isplatu plaća i ostalih materijalnih prava zaposlenicima škole, u skladu s planiranim iznosima i rokovima. Sva zakonom propisana prava zaposlenika, uključujući doprinose, naknade i ostale obveze, ispunjena su bez zakašnjenja. Tijekom razdoblja provedbe aktivnosti nije zabilježen nijedan slučaj kašnjenja ili neusklađenosti u isplatama. Zaposlenici škole izražavaju visoku razinu zadovoljstva u vezi s redovitim i točnim isplatama svojih primanja. Također, troškovi za plaće redovito se prate i evidentiraju, pri čemu nije bilo značajnih odstupanja od planiranog proračuna, što ukazuje na učinkovito i odgovorno upravljanje financijama u okviru ove aktivnosti.
Pokazatelj učinaka: Plaće svih zaposlenika isplaćene su u skladu s planiranim iznosima i vremenskim rokovima. Isplaćena su sva prava zaposlenika prema važećim zakonima (plaće, doprinosi, naknade).
Pokazatelj rezultata: Zadovoljstvo zaposlenika zbog pravovremenih i potpunih isplata plaća. Redovito izvještavanje o troškovima plaća u odnosu na planirani proračun.

PROGRAM: Decentralizirane funkcije – iznad minimalnog financijskog standarda:
Decentralizirane funkcije iznad minimalnog financijskog standarda odnose se na dodatne odgovornosti i aktivnosti koje lokalne jedinice (poput gradova i županija) preuzimaju u odnosu na osnovne obveze koje propisuje država. Ove funkcije nadmašuju minimalne zahtjeve propisane za školstvo, omogućujući lokalnim zajednicama veću fleksibilnost i mogućnost prilagodbe obrazovnih usluga specifičnim potrebama i prioritetima lokalnog stanovništva.
U kontekstu školskog sustava, decentralizacija iznad minimalnog financijskog standarda podrazumijeva da osim osnovnog financiranja koje država osigurava putem centraliziranih kanala (kao što su Ministarstvo znanosti, obrazovanja i mladih), lokalna samouprava također može ulagati u dodatne resurse i usluge koje poboljšavaju obrazovne uvjete i kvalitetu nastave.
Decentralizacija iznad minimalnog financijskog standarda omogućava lokalnim zajednicama da bolje odgovore na specifične obrazovne potrebe svojih učenika, doprinosi razvoju kvalitete obrazovanja na lokalnoj razini i omogućuje bolju prilagodbu obrazovnog sustava lokalnim uvjetima i prioritetima. Na taj način, školske ustanove mogu pružiti šire i bogatije obrazovne iskustvo koje prelazi okvire osnovnih zakonskih zahtjeva.
Planirana sredstva: 1.026.496.00 €
Ostvarena sredstva: 426.057,06 €
Indeks izvršenja: 41,51 %
Izvori financiranja: 11, 35, 52, 56, 65, 99

Ostali projekti u osnovnom školstvu – obuhvaćaju sufinanciranje troškova nabavke lož ulja, električne energije, higijenskih potrepština, psihodijagnostičkih sredstava, isplate prijevoza za roditelje čija djeca idu u posebni odjel te financiranje didaktike kao i mnogih drugih realizirani su s 43,64 % u odnosu na planirano. Ovi projekti usmjereni su na osiguranje osnovnih resursa i materijala za učenike i školu, čime je omogućeno nesmetano odvijanje nastave i poboljšanje općih uvjeta u školi, ostatak navedenih aktivnosti, realizirat će se do kraja godine.
Planirana sredstva: 170.250,00 €
Ostvarena sredstva: 74.302,40 €
Indeks izvršenja: 43,64 %
Cilj: Osiguranje potrebnih materijala i usluga za normalno funkcioniranje škole, uključujući energiju, materijale za nastavu i higijenske potrepštine za učenike. Kroz sufinanciranje ovih troškova, škola je omogućila da svi učenici imaju pristup osnovnim potrepštinama, dok su istovremeno osigurani uvjeti za kvalitetno izvođenje nastave i održavanje osnovnih higijenskih standarda.
Pokazatelj uspješnosti: Pokazatelji uspješnosti realizacije cilja očituju se u zadovoljavajućem stupnju ostvarenja planiranih aktivnosti – ukupno je realizirano 43,64 % troškova. Školi su osigurani svi osnovni uvjeti potrebni za nesmetano izvođenje nastave i svakodnevno funkcioniranje. Školski prostori bili su kontinuirano opskrbljeni energentima i drugim materijalima potrebnima za rad, što je omogućilo odvijanje svih nastavnih, sportskih i izvannastavnih aktivnosti bez prekida. Zaposlenici i učenici iskazali su zadovoljstvo zbog redovite i potpune dostupnosti potrebnih resursa, čime su stvoreni uvjeti za kvalitetno i sigurno obrazovno okruženje.
Pokazatelji učinka: Ostvareno je 43,64 % planiranih troškova za provedbu raznih projekata koji omogućavaju kvalitetnije i bolje odvijanje nastavnog procesa. Sufinancirani troškovi omogućili su školi nesmetano odvijanje nastave.
Pokazatelji rezultata: Školski prostori su bili adekvatno opskrbljeni potrebnim energentima i potrepštinama, što je omogućilo nesmetano odvijanje nastave, sportske aktivnosti i organizaciju školskih manifestacija. Zadovoljstvo učenika i zaposlenika zbog pravovremenog i potpunog osiguravanja resursa za nastavu i svakodnevni rad.

Produženi boravak – Aktivnost se odnosi na produžen boravak učenika nakon nastave kroz edukativne, rekreativne i socijalne aktivnosti, te osiguranje adekvatnih obroka. Također, projekt uključuje plaće za zaposlenike koji su odgovorni za provedbu aktivnosti.
Planirana sredstva: 273.060,00 €
Ostvarena sredstva: 127.043,17 €
Indeks izvršenja: 46,53 %
Cilj: osigurati kvalitetan boravak učenika nakon nastave kroz pomoć u učenju, kreativne i sportske aktivnosti te prehranu. Također, cilj je bio osigurati odgovarajuće plaće za zaposlenike angažirane u ovoj aktivnosti.
Pokazatelj uspješnosti: Pokazatelji uspješnosti realizacije cilja pokazuju da je aktivnost produženog boravka ostvarena s visokim stupnjem učinkovitosti – 46,53 % planiranih sredstava i aktivnosti uspješno je realizirano. Učenicima je osigurana kvalitetna prehrana i siguran boravak. Zaposlenici uključeni u provođenje programa pravovremeno su primili ugovorene plaće, što je pridonijelo njihovoj motiviranosti i kvalitetnoj izvedbi aktivnosti. Roditelji i učenici izrazili su visoko zadovoljstvo pruženom skrbi i raznolikošću aktivnosti, što potvrđuju pozitivne povratne informacije. Program je značajno doprinio zdravom, sigurnom i poticajnom razvoju učenika.
Pokazatelji učinka:  Učenici su sudjelovali u organiziranim aktivnostima, dok su zaposlenici, čije su plaće također obuhvaćene projektom, osigurali nesmetano odvijanje programa.
Pokazatelji rezultata: Visoko zadovoljstvo učenika i roditelja, s pozitivnim povratnim informacijama o kvaliteti aktivnosti i skrbi. Redovita isplata plaća zaposlenicima, što je omogućilo motiviranost i kvalitetnu provedbu programa. Zdrav i siguran razvoj učenika kroz angažman u socijalnim, obrazovnim i rekreativnim aktivnostima. Projekt je ostvario visoku uspješnost, a minimalna odstupanja od plana nisu utjecala na njegovu učinkovitost.

Tekuće i investicijsko održavanje iznad minimalnog standarda – Aktivnost tekućeg i investicijskog održavanja odnosi se na poboljšanje uvjeta za sigurnost učenika i zaposlenika.
Planirana sredstva: 62.876,00 €
Ostvarena sredstva: 0,00 €
Indeks izvršenja: /
Cilj: Osigurati minimalne standarde sigurnosti i bezbjednosti, čime se stvara sigurnije i udobnije okruženje za učenike i nastavnike.
Pokazatelj uspješnosti:  Očekuje se da će do kraja proračunske godine biti realizirani svi planirani radovi tekućeg i investicijskog održavanja, čime će se unaprijediti sigurnost, funkcionalnost i kvaliteta školskog prostora za učenike i zaposlenike.
Pokazatelji učinka: Do kraja godine planira se obnova sanitarnih čvorova, uređenje prilaza posebnim razrednim odjelima, rušenje i orezivanje stabala, izrada zaštitne ograde, sanacija oborinskih začepljenih cijevi, obnova učioničkih vrata. Očekuje se povećanje razine sigurnosti, funkcionalnosti i kvalitete školskih objekata nakon završetka planiranih radova.
Pokazatelji rezultata: Do kraja proračunske godine očekuje se završetak planiranih radova tekućeg i investicijskog održavanja, čime će se unaprijediti sigurnost, funkcionalnost i kvaliteta školskog prostora za učenike i zaposlenike.

Stručno razvojne službe – Aktivnost obuhvaća plaće računovodstvenog referenta i pedagoga, koji pružaju ključnu podršku u administrativnim i socijalnim aspektima škole.
Planirana sredstva: 35.020,00 €
Ostvarena sredstva: 16.110,38 €
Indeks izvršenja: 46,00 %
Cilj: Osigurati nesmetano funkcioniranje stručne službe kroz redovitu isplatu plaća za stručnog suradnik – pedagoga, čime se omogućava učinkovito pružanje socijalne podrške učenicima.
Pokazatelj uspješnosti: Pokazatelji uspješnosti realizacije cilja pokazuju da je aktivnost stručne razvojne službe provedena s izuzetno visokom razinom učinkovitosti za ovo razdoblje. Kroz ovu aktivnost osigurana je redovita isplata plaća. Stalna prisutnost dodatnog stručnog suradnika omogućila je učinkovito i pravovremeno pružanje socijalne podrške učenicima kojima je bila potrebna. Time je doprinos stručne službe bio ključan za stabilno i nesmetano funkcioniranje škole. Zaposlenici i učenici iskazali su zadovoljstvo zbog dostupnosti stručne podrške.
Pokazatelji učinka: Ostvareno 46,00 % planiranih troškova za plaće zaposlenih u stručnoj razvojnoj službi.  Stručni suradnik – pedagog pruža stalnu podršku u vođenju administrativnih i socijalnih procesa u školi.
Pokazatelji rezultata: Pravovremeno pružanje socijalne podrške učenicima, uz održavanje visoke razine zadovoljstva među zaposlenicima i učenicima. Projekt je uspješno realiziran za ovo razdoblje, čime je omogućeno stabilno funkcioniranje stručne službe škole.

Asistent u nastavi – Aktivnost obuhvaća plaće asistenata koji pružaju podršku učenicima, osobito onima s posebnim potrebama, čime se osigurava kvalitetnija nastava i bolje uključivanje svih učenika u obrazovni proces.
Planirana sredstva: 280.180,00 €
Ostvarena sredstva: 148.988,65 €
Indeks izvršenja: 53,18 %
Cilj: Osigurati prisutnost asistenata u nastavi za pružanje individualne i grupne podrške učenicima, čime se omogućuje poboljšanje obrazovnih uvjeta za učenike s posebnim potrebama i jačanje inkluzivnog obrazovanja.
Pokazatelj uspješnosti: Pokazatelji uspješnosti realizacije cilja pokazuju da je aktivnost zapošljavanja pomoćnika u nastavi provedena s visokim stupnjem učinkovitosti. Angažman pomoćnika u nastavi omogućio je veću uključenost učenika u nastavni proces, bolju socijalizaciju te ravnopravnije sudjelovanje u školskim aktivnostima. Time je značajno doprinijeto unaprjeđenju inkluzivnog obrazovanja. Nastavnici i roditelji izrazili su zadovoljstvo zbog kvalitetnije podrške učenicima, što se pozitivno odrazilo i na nastavu i na učeničke rezultate. 
Pokazatelji učinka: Ostvareno je 53,18 % planiranih troškova za plaće asistenata u nastavi. Asistenti su pružili podršku u učionicama, radili s učenicima koji zahtijevaju dodatnu pažnju i osigurali bolje sudjelovanje učenika u nastavi.
Pokazatelji rezultata: Poboljšana socijalizacija i uključivanje učenika s posebnim potrebama u nastavni proces. Zadovoljstvo nastavnog osoblja i roditelja zbog bolje potpore učenicima, čime je povećana kvaliteta nastave i rezultati učenika.

Sufinanciranje školskog športa – Školski  sportski klub Osnovne škole Lapad se zove Petka. Sportske sekcije realiziraju treninge u školskoj dvorani po unaprijed definiranom rasporedu treninga za svaku te sudjeluju na među školskim natjecanjima organiziranim od strane školskog sportskog saveza  također po unaprijed definiranom  kalendaru natjecanja. Svaka od sekcija organizirana je u dvije kategorije ( mlađi i stariji uzrast djece). Na početku školske godine provode se upisi  za nove polaznike  s ciljem animacije što većeg broja djece. Ovisno o broju polaznika svaka od sekcija dobiva broj tjednih termina u školskoj dvorani za realizaciju  treninga.
Redovito odvijanje programa redovnog sustava natjecanja školskih športskih klubova, redovito odvijanje trenažnih procesa i obuka djece  prema utvrđenom fondu sati, potpuno pokrivanje rashoda sukladno sklopljenim ugovorima o djelu s trenerima-vanjskim suradnicima
Planirana sredstva: 11.800,00 €
Ostvarena sredstva: 4.728,51 €
Indeks izvršenja: 40,07 %
Cilj: Razviti svijest o važnosti tjelesnog vježbanja za očuvanje i unaprjeđenje zdravlja, usavršiti kineziološka znanja i vještine i znati ih primijeniti u sportskim i sportsko rekreacijskim aktivnostima.
Pokazatelj uspješnosti: Uključivanje većeg broja učenika u rad školskih sportskih sekcija, redovito održavanje treninga te sudjelovanje učenika na školskim sportskim natjecanjima
Pokazatelji učinka: Unapređenje tjelesne aktivnosti učenika, razvoj sportskih i motoričkih sposobnosti te poticanje zdravih životnih navika i timskog duha.
Pokazatelj rezultata: Organizirati rad i ustroj školskih športskih društava na učinkovit način, kako bi okupljala veći broj učenika, postala primjer uspješnih škola i bila temelj sustava školskoga športa.	

Nabava školskih udžbenika – Aktivnost nabave školskih udžbenika je ostvariti će se u 3. kvartalu 2026. godine. Ova aktivnost obuhvaća osiguranje školskih udžbenika za sve učenike, čime se omogućuje nesmetano odvijanje nastave i pružanje potrebnih obrazovnih materijala.
Planirana sredstva: 40.000,00 €
Ostvarena sredstva: 0,00 €
Indeks izvršenja: 0,00 %
Cilj: Osigurati pravovremenu nabavu školskih udžbenika za sve učenike, čime se omogućava kvalitetno praćenje nastave i izvršavanje školskih obaveza bez prepreka u pogledu potrebnih materijala.
Pokazatelj uspješnosti: Očekuje se da će u 3. kvartalu 2026. godine biti pravovremeno nabavljeni školski udžbenici za sve učenike, čime će se osigurati nesmetano odvijanje nastavnog procesa.
Pokazatelji učinka: Provedba postupka nabave i distribucije školskih udžbenika u skladu s planom. 
Pokazatelji rezultata: Do početka školske godine očekuje se osiguranje školskih udžbenika za sve učenike, čime će biti omogućeno kvalitetno i nesmetano praćenje nastave.

Shema školskog voća – Aktivnost je obuhvatila distribuciju svježeg voća učenicima, s ciljem poboljšanja njihove prehrambene navike i promicanja zdravog života.
Planirana sredstva: 3.310,00 €
Ostvarena sredstva: 2.744,69 €
Indeks izvršenja: 82,92 %
Cilj: Osigurati redovitu distribuciju voća učenicima, čime se potiče zdraviji način života, unos potrebnih vitamina i minerala te se razvijaju zdrave prehrambene navike među djecom.
Pokazatelj uspješnosti: Pokazatelji uspješnosti realizacije cilja ukazuju na visoku učinkovitost provedbe aktivnosti, s ostvarenjem od 82,92 %. Aktivnost sheme školskog voća omogućila je redovitu distribuciju svježeg voća učenicima, čime je ostvareno poboljšanje njihovih prehrambenih navika i promoviran zdraviji način života. Voće je redovito dostavljano i dijeljeno učenicima prema planu. To je pozitivno utjecalo na njihovo zdravlje i prehrambene navike. Zadovoljstvo učenika i nastavnog osoblja očituje se u visokom prihvaćanju ove aktivnosti, koja je postala sastavni dio školske rutine. Krajem godine planirana je preostala distribucija voća i realizacija projekta do kraja.
Pokazatelji učinka: Ostvareno 82,92 % planiranih aktivnosti u distribuciji školskog voća. Voće je redovito dostavljano i dijeljeno učenicima prema planu.
Pokazatelji rezultata: Učenici su redovito konzumirali svježe voće, što je pozitivno utjecalo na njihove prehrambene navike. Zadovoljstvo učenika i nastavnog osoblja zbog uključivanja zdrave hrane u svakodnevnu školsku rutinu. Projekt je uspješno realiziran.

Prehrana za učenike u osnovnim školama – Aktivnost je obuhvatila dostavu hladnih obroka (marendi) učenicima koji su odlučili sudjelovati u ovom projektu, s ciljem osiguravanja nutritivno uravnotežene prehrane koja doprinosi zdravlju i energiji učenika tijekom školskog dana.
Planirana sredstva: 150.000,00 €
Ostvarena sredstva: 52.139,26 €
Indeks izvršenja: 34,76 %
Cilj: Osigurati redovitu opskrbu hladnih obroka za učenike.
Pokazatelj uspješnosti: Aktivnost je obuhvatila redovitu dostavu hladnih obroka (marendi) učenicima. 
Pokazatelji učinka: Ostvareno 34,76 % planiranih aktivnosti u pružanju hladnih obroka. Hladni obroci su redovito dostavljani učenicima prema rasporedu. U idućem rebalansu će se smanjiti planirani rashodi jer se smanjio interes učenika za ovu aktivnost.
Pokazatelji rezultata: Učenici su svakodnevno konzumirali obroke, što je pozitivno utjecalo na njihovu energiju i koncentraciju tijekom nastave.

PROGRAM: Kapitalno ulaganje u školstvo – minimalni financijski standard:
Kapitalno ulaganje u školstvu, u okviru minimalnog financijskog standarda, odnosi se na nabavu dugotrajne imovine potrebne za kvalitetno izvođenje nastavnog procesa i funkcioniranje škole. Ulaganja uključuju kupnju namještaja, didaktičke i tehničke opreme, informatičkih resursa te drugih sredstava koja su nužna za provedbu nastavnih planova i programa. Na ovaj način osigurava se dostupnost osnovnih resursa propisanih zakonom, održava funkcionalnost i podiže kvaliteta obrazovnih uvjeta. Program je usmjeren na stvaranje sigurnog i poticajnog okruženja za učenike i učitelje kroz sustavnu modernizaciju i obnovu opreme, čime se podržava stabilnost i učinkovitost obrazovnog procesa u skladu s minimalnim financijskim standardom.
Planirana sredstva: 40.000,00 €
Ostvarena sredstva: 8.177,75 €
Indeks izvršenja: 20,44 %
Izvor financiranja: 41

Školska oprema – Aktivnost nabave školske opreme za razdoblje od 1.1.2026. – 30.6.2026.  ostvarena s 20,44 % uspješnosti. Aktivnost obuhvaća nabavu potrebne školske opreme koja omogućuje nesmetano odvijanje nastave i poboljšanje uvjeta za učenike i nastavnike.
Planirana sredstva: 40.000,00 €
Ostvarena sredstva: 8.177,75 €
Indeks izvršenja: 20,44 %
Cilj: Osigurati sve potrebne resurse i opremu za učenike i nastavnike, uključujući nastavna sredstva, računala i druge tehničke uređaje, kako bi se unaprijedila kvaliteta nastave i učinio obrazovni proces učinkovitijim.
Pokazatelj uspješnosti: Pokazatelji uspješnosti realizacije cilja pokazuju da je aktivnost nabave školske opreme ostvarena s 20,44 % uspješnosti. Kroz ovu aktivnost osigurana je potrebna oprema čime se stvaraju uvjeti za nesmetano odvijanje nastave i poboljšanje kvalitete obrazovnog procesa. 
Pokazatelji učinka: Ostvareno 20,44 % planiranih aktivnosti u nabavi školske opreme. Osigurana potrebna oprema za učenike i nastavnike.
Pokazatelji rezultata: Zadovoljstvo nastavnog osoblja i učenika zbog dostupnosti potrebne opreme za nastavu. 

III. POSEBNI IZVJEŠTAJI

a)	Izvještaj o zaduživanju na domaćem i stranom tržištu novca i kapitala
Škola nije imala potrebe za zaduživanjem na domaćem i stranom tržištu novca i kapitala. Ovaj izvještaj je sastavni dio Polugodišnjeg izvještaja o izvršenju Financijskog plana Škole za razdoblje od 1.1.2026. do 30.6.2026. godine.

b)	Izvještaj o danim jamstvima i plaćanjima po protestiranim jamstvima
Škola nije imala danih jamstava i plaćanja po protestiranim jamstvima. . Ovaj izvještaj je sastavni dio Polugodišnjeg izvještaja o izvršenju Financijskog plana Škole za razdoblje od 1.1.2026. do 30.6.2026. godine.

